Stieglitz

Stieglitz (vene keeles Штиглиц) on Vestfaalist Laasphest pärit juudi juurtega kaupmehe- ja aadlisuguvõsa.

Ajalugu
Suguvõsaliin algab Levi Stieglitziga, kes oli 1760. aastatel Laasphe juudi koguduse eestseisja. Tema teine poeg Hirsch (Bernhard) Stieglitz (suri 1798) asus elama Arolseni ja temast sai Waldecki vürsti kammeragent. Tema pojad rajasid suguvõsa kolm liini. Vanem poeg arst Johann (Israel) Stieglitz (1763−1830) oli Hannoveri liini esiisa. Bernhard (Boris) Stieglitz (1774−1846) asus elama Venemaale ja temast sai suguvõsa aadliliini rajaja; tema järeltulijad elasid Venemaal veel XX sajandi algul. Noorem poeg Ludwig Johann Stieglitz (1780−1843) rändas samuti Venemaale ja ta sai 22. augustil (vkj) 1826 Venemaa keisririigi parunitiitli. Tema liin kustus 1884. aastal.Schwennicke, Detlev. Europäische Stammtafeln. Neue Folge. Bd XXVI. Zwischen Maas un Rhein 2. Frankfurt am Main: Vittorio Klostermann, 2009. Taf. 22.

Stieglitzid rüütelkonna matriklis
Parun Ludwig Johann von Stieglitz (1780−1843) võeti 1840. aasta 3. mail (vkj) Kuramaa rüütelkonna matriklisse.Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980), lk 205. 1839. aastal oli ta võetud Peterburi kubermangu aadlisuguvõsaraamatusse.Русский биографический словарь. Т. 23. Москва: Типография Г. Лисснера и Д. Собко, 1911, lk 427. 19. detsembril (vkj) 1883 võeti Boriss Fjodorovitš Stieglitz (1852−1909) Poltava kubermangu aadlisuguvõsaraamatusse.Списокъ дворянъ, внесенныхъ в дворянскую родословную книгу Полтавской губернии. Полтава: 1898, lk 763.

pisi|200px|Parun Alexander Peter von Stieglitz (1814−1884). Ivan Tjurini maal

Suguvõsa liikmeid
Johann (Israel) Stieglitz (1763−1830), ülemmeditsiininõunik, arst
Parun Ludwig Johann von Stieglitz (1780−1843), suurkaupmees, pankur, mõisaomanik
Heinrich Wilhelm August Stieglitz (1801−1849), luuletaja
Nikolai Johann von Stieglitz (1809−1878), õigusteaduse kandidaat, salanõunik
Parun Alexander Peter von Stieglitz (1814−1884), tõeline salanõunik, Riigipanga juhataja, mõisaomanik
Boriss Fjodorovitš Stieglitz (1852−1909), õigusteaduse kandidaat, tõeline riiginõunik
Aleksandr Nikolajevitš Stieglitz (1852−?), õigusteaduse magister, tõeline riiginõunik

Stieglitzi suguvõsa mõisavaldused
Kuramaa:
Lielezere (Groẞ-Essern) (1840−1871)

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 205.
Genealogisches Handbuch des Adels. Adelslexikon. Bd XIV. Limburg an der Lahn: C. A. Starke Verlag, 2003. Lk 123.
Schwennicke, Detlev. Europäische Stammtafeln. Neue Folge. Bd XXVI. Zwischen Maas un Rhein 2. Frankfurt am Main: Vittorio Klostermann, 2009. Taf. 22.
Федорченко, Валерий Иванович. Дворянские роды, прославившие отечество. Энциклопдия дворянских родов. Москва: "ОЛМА-ПРЕСС", 2004. Lk 431-432.

Välislingid
Stieglitzi suguvõsa genealoogia

Kategooria:Aadlisuguvõsad
Kategooria:Kuramaa aadlisuguvõsad
Kategooria:Kuramaa matrikliaadel
Kategooria:Venemaa parunisuguvõsad
Kategooria:Peterburi kubermangu aadlisuguvõsaraamatutesse kantud suguvõsad